S-3912/2019

Dómur

Mál þetta, sem dómtekið var 22. janúar sl., var höfðað með ákæru, útgefinni af lögreglustjóranum á höfuðborgarsvæðinu 2. september 2019, á hendur E-kk-þgf Ó-kk-þgf Æ-kk-þgf, kt. 0000000000, […], […], fyrir eftirtalin hegningar og fíkniefnalagabrot:

I.

1. Hylmingu með því að hafa, um nokkurt skeið og fram til þriðjudagsins 5. september 2017, tekið við og haft í vörslum sínum, í félagi við A, kt. 0000000000, eftirtalda muni að samtals áætluðu verðmæti 2.480.000 kr., sem fundust við húsleit lögreglu á heimili þeirra að [---] í Reykjavík, en munum þessum hafði verið stolið úr íbúð að [---] í Reykjavík mánudaginn 4. september 2017:

Munanúmer:

Lýsing munar:

Fjöldi:

Áætlað verðmæti:

448568

Macbook pro fartölva

1 stk.

300.000 kr.

448567

Lenovo Ideapad fartölva

1 stk.

130.000 kr.

448564

Silfurhringur

3 stk.

250.000 kr.

448569

Cartier armbandsúr

1 stk.

1.800.000 kr.

Telst brot þetta varða við 1. mgr. 254. gr. almennra hegningarlaga nr. 19/1940.

II.

2. Þjófnað með því að hafa, á tímabilinu frá laugardeginum 2. september til mánudagsins 4. september 2017, í félagi við óþekktan mann, stolið tölvu og myndavélabúnaði, að áætluðu verðmæti 2.581.364 kr., úr húsnæði Hringbrautarmiðlun ehf. að Eiðistorgi 11 í Reykjavík.

Telst brot þetta varða við 244. gr. almennra hegningarlaga nr. 19/1940.

3. Peningaþvætti með því að hafa, í kjölfar háttsemi sem í 2. tl. greinir, flutt þýfið á heimili sitt að [---] í Reykjavík, falið það þar og geymt þar til það fannst við húsleit lögreglu þann 5. september 2017.

Telst brot þetta varða við 1. mgr., sbr. 2. mgr., 264. gr. almennra hegningarlaga nr. 19/1940.

4. Fíkniefnalagabrot með því að hafa, þriðjudaginn 5. september 2017, haft í vörslum sínum, í félagi við A, kt. 0000000000, 65,18 g af maríhúana, sem fannst við húsleit sem greinir í 3. tl., að [---] í Reykjavík, og lagt var hald á.

Telst brot þetta varða við 2. gr., sbr. 5. og 6. gr., laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að gerð verði upptæk framangreind fíkniefni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Við fyrirtöku málsins 21. janúar sl. var af hálfu ákæruvalds fallið frá 1. ákærulið

I. kafla ákærunnar.

I

Ákærði hefur skýlaust játað þá háttsemi sem honum er gefin að sök í ákæru. Játning ákærða fær fulla stoð í gögnum málsins. Sannað er með játningu ákærða og öðrum gögnum málsins að hann hafi gerst sekur um þá háttsemi sem honum er þar gefin að sök og eru brot hans þar rétt heimfærð til refsiákvæða. Farið var með málið samkvæmt ákvæðum 164. gr. laga nr. 88/2008 um meðferð sakamála og tjáði ákærandi og verjandi ákærða sig sérstaklega um lagaatriði og ákvörðun viðurlaga.

II

Ákærði er fæddur í […]. Samkvæmt framlögðu sakavottorði, dagsettu 27. ágúst 2019, sem sækjandi staðfesti að væri óbreytt, hefur ákærði nokkurn sakaferil að baki. Hefur ákærði þannig hlotið sex refsidóma og einu sinni gengist undir viðurlög með lögreglustjórasátt fyrir brot gegn almennum hegningarlögum, umferðarlögum og lögum um ávana og fíkniefni, og voru öll brotin framin eftir að hann varð fullra 18 ára. Með dómi héraðsdóms 4. janúar 2011 var ákærði dæmdur í þriggja mánaða fangelsi, skilorðsbundið í 3 ár, fyrir brot gegn 1. mgr. 217. gr. almennra hegningarlaga nr. 19/1940. Ákærði var dæmdur í sex mánaða fangelsi skilorðsbundið í þrjú ár með dómi héraðsdóms 9. september 2011 fyrir brot gegn 244. gr., 254. gr., 1. mgr. 257. gr. og 1. mgr. 259. gr. almennra hegningarlaga nr. 19/1940. Með þeim brotum var ákærði talin hafa rofið skilorð dómsins frá 4. janúar sama ár og var sú refsing sem hann þá hlaut dæmd upp. Þann 20. nóvember 2012 var ákærði með dómi héraðsdóms sakfelldur fyrir brot gegn 231. gr., 2. mgr. 218. gr. og 1. mgr. 217. gr. almennra hegningarlaga. Voru brot ákærða talin vera hegningarauki við dóminn frá 9. september 2011, sem var dæmdur upp og refsing ákveðin fangelsi í 12 mánuði óskilorðsbundið. Þá var ákærði var með dómi héraðsdóms 10. júlí 2013 sakfelldur fyrir brot gegn 1. mgr. 218. gr. almennra hegningarlaga og var það brot ákærða talið vera hegningarauki við dóminn frá 20. nóvember 2012 og var ákærða ekki gerð sérstök refsing. Loks var ákærði dæmdur í þriggja mánaða fangelsi fyrir brot gegn 1. mgr. 106. gr. almennra hegningarlaga með dómi héraðsdóms 21. maí 2019. Þau brot sem ákærði er sakfelldur fyrir í þessu máli voru framin fyrir uppkvaðningu dómsins 21. maí 2019. Teljast þau því vera hegningarauki vegna þess dóms, sbr. 78. gr. almennra hegningarlaga nr. 19/1940.

Í máli þessu er ákærði sakfelldur fyrir auðgunarbrot sem varða umtalsverðra fjármuni. Auk þess er ákærði sakfelldur fyrir vörslur nokkurs magns af maríhúana. Til refsimildunar er litið til þess að ákærði játað brot sín skýlaust og því að tvö ár liðu frá því ákærði framdi brotin og þar til ákæra var gefin út en ekki fæst séð að sá dráttur sé ákærða um að kenna. Með vísan til framangreinds og með hliðsjón af sakarefni málsins og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga. Að virtum sakaferli ákærða er ekki tilefni til að skilorðsbinda refsinguna.

Með vísan til þeirra lagaákvæða sem tilgreind eru í ákæru sætir ákærði upptöku á 65,18 g af maríhúana, sem hald var lagt á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 350.000. krónur, og hefur þá verið tekið tillit til vinnu lögmannsins á rannsóknarstigi og virðisaukaskatts.

Annan sakarkostnað leiddi af meðferð málsins.

Af hálfu ákæruvaldsins flutti málið K-kk-nf S-kk-nf E-kk-nf saksóknarfulltrúi.

Dóm þennan kveður upp S-kvk-nf E-kvk-nf K-kvk-nf héraðsdómari.

Dómsorð:

Ákærði, E-kk-nf Ó-kk-nf Æ-kk-nf, sæti fangelsi í 30 daga.

Ákærði sæti upptöku á 65,18 g af maríhúana.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 350.000 krónur.

S-kvk-nf E-kvk-nf K-kvk-nf ákveðin fangelsi í 30 daga. Að virtum sakaferli ákærða er ekki tilefni til að skilorðsbinda refsinguna.

Með vísan til þeirra lagaákvæða sem tilgreind eru í ákæru sætir ákærði upptöku á 65,18 g af maríhúana, sem hald var lagt á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 350.000. krónur, og hefur þá verið tekið tillit til vinnu lögmannsins á rannsóknarstigi og virðisaukaskatts.

Annan sakarkostnað leiddi af meðferð málsins.

Af hálfu ákæruvaldsins flutti málið K-kk-nf S-kk-nf E-kk-nf saksóknarfulltrúi.

Dóm þennan kveður upp S-kvk-nf E-kvk-nf K-kvk-nf héraðsdómari.

Dómsorð:

Ákærði, E-kk-nf Ó-kk-nf Æ-kk-nf, sæti fangelsi í 30 daga.

Ákærði sæti upptöku á 65,18 g af maríhúana.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 350.000 krónur.

S-kvk-nf E-kvk-nf K-kvk-nf